Catherine, Putri Wales

Catherine, potrè Wales, GCVO, CH (lahèr Catherine Elizabeth Miḍdleton è tangghâl 9 jânuwari 1981), panèka angghuta kalowarga karajaa'n Inggris. Catherine akabin sareng William, Pangeran Wales, ahli wâris tahta Inggris.

lahèr è Reaḍing, Catherine oḍi' bân rajâ è Bucklebury, Berkshire. Catherine asakola è St Andrew's School bân Marlborough College sabellunna ollè ghellâr è biḍang sejarah seni è Universitas St Andrews è Skotlanḍia, è ḍissa' Catherine atemmo bân Pangeran William è taon 2001 bân lulus è taon 2005. Catherine aghâdhui pan-bârâmpan lalakon bân alako amal sabellunna bhâkalan  èumommaghi è bulan Novèmber 2010. Catherine dhâddhi Duchess of Cambriḍge è attas pakabinanna è tangghâl 19 April 2020 Biara Westminster. Pasangan panèka anḍi' ana' tello': George, Charlotte, bân Louis.

samarèna akabin, Catherine ngalakonè tugas bân komitmen karaja'an ka'angghuy nolongè rato Inggris. Catherine ampon abâkkèllè kalowarga karaja'an è tur resmi è loar nagârâ bân ampon amain peran sè signifikan è ḍâlem bânnya' amal, ngalakonè proyek-proyek lèbât Royal Founḍation, kalabân karya amalla khusussâ èfokusaghi ḍâ' masalah-masalah è sekitar perawatan anak usia ḍini, kacanduwân, bân seni. Catherine aghâdhui patronase è lebbi ḍâri 20 bhâdhân amal bân organisasi militer, è antarana Anna Freuḍ Centre, Action for Chilḍren, SportsAiḍ, bân National Portrait Gallery. Ka'angghuy nyokong masyarakat kalabân abâhas masalah kasehatdhân mental, Catherine aghâbây kampanye kasaḍaran kasehatdhân mental Heaḍs Together, sè èluncuraghi lakèna, William sareng tarètan èparra Harry è April 2016.

 Sombher